b"\n_START_ARTICLE_\nBreakaway (Kris Kristofferson-album)\n_START_SECTION_\nH\xc3\xa1tt\xc3\xa9rinform\xc3\xa1ci\xc3\xb3\n_START_PARAGRAPH_\nA Full Moon album hatalmas sikere ut\xc3\xa1n Kris \xc3\xa9s Rita \xc3\xbagy d\xc3\xb6nt\xc3\xb6tt, hogy kiad m\xc3\xa9g egy k\xc3\xb6z\xc3\xb6s lemezt. Sajnos ez az album nem tudta bev\xc3\xa1ltani a hozz\xc3\xa1 f\xc5\xb1z\xc3\xb6tt rem\xc3\xa9nyeket. K\xc3\xb6zel sem lett olyan n\xc3\xa9pszer\xc5\xb1 mint a Full Moon. Ez r\xc3\xa9szben annak is volt k\xc3\xb6sz\xc3\xb6nhet\xc5\x91, hogy a Monument Records nem fektetett sok energi\xc3\xa1t az album n\xc3\xa9pszer\xc5\xb1s\xc3\xadt\xc3\xa9s\xc3\xa9be._NEWLINE_Ezek a k\xc3\xb6z\xc3\xb6s albumok nagyban elt\xc3\xa9rtek Kristofferson kor\xc3\xa1bbi felv\xc3\xa9telit\xc5\x91l. A dalokat Coolidge hangsz\xc3\xadn\xc3\xa9hez igaz\xc3\xadtott\xc3\xa1k, \xc3\xadgy Krisnek a szok\xc3\xa1sosn\xc3\xa1l magasabban kellett \xc3\xa9nekelnie. Egyesek szerint sokkal szebben sz\xc3\xb3lt a hangja ezeken a felv\xc3\xa9teleken mint a saj\xc3\xa1tjain. Az albumon szinte minden dal feldolgoz\xc3\xa1s. Az I'd Rather Be Sorry eredetileg Ray Price el\xc5\x91ad\xc3\xa1s\xc3\xa1ban volt hallhat\xc3\xb3, az I've Got to Have You c\xc3\xadm\xc5\xb1 dalt pedig Sammi Smith vitte sikerre 1972-ben."